Testament in dié geval nie geldig | Landbou
Testament in dié geval nie geldig
'n Egpaar het in 1999 besluit om te skei. Die vrou kon aanbly totdat die skeisaak afgehandel is. Die skikking is in 2001 gefinaliseer en uitgevoer. Die man het die huis gekry en die kinders het by hom gebly. Sy het haar gedeelte van die skikking gekry, verhuis en later weer getrou. Die man het sy twee seuns grootgemaak tot hulle die huis verlaat het.
In 2017 het die pa besluit om 'n nuwe testament op te stel dat die twee seuns alles van hom ná sy afsterwe moet erf. Die testament is deur die pa en sy twee seuns onderteken en die ma is nêrens genoem nie. Die ma het ná die egskeiding min of geen kontak met haar gewese man of kinders gehad nie. Die pa het in 2021 gesterf.
Die een seun is in Amerika en die ander een in Suid-Afrika – albei nou volwassenes. Die seuns het ooreengekom dat die een in Suid-Afrika alle dokumente vir die boedel bymekaar kry en na 'n prokureur neem – min wetende dat dié prokureur en die seuns se ma vriende is en dat daar dus botsende belange is.